ການໂຈມຕີ ຊີເຣຍ ເຮັດໃຫ້ ຄວາມສຳພັນ ລະຫວ່າງ ສຫລ ກັບ ຣັດເຊຍ ເຄັ່ງຕຶງ
ຣັດເຊຍ ປະນາມການໂຈມຕີ ຂອງສະຫະລັດ ໂດຍເອີ້ນວ່າ ເປັນການລ່ວງລ້ຳ ຕໍ່ອະທິປະໄຕ ຂອງປະເທດນຶ່ງ ແລະໂຈະການປະຕິບັດ ຂໍ້ຕົກລົງກັບສະຫະລັດ.
ການໂຈມຕີດ້ວຍລູກສອນໄຟຂອງສະຫະລັດ ຕໍ່ຊີເຣຍ ເພື່ອຕອບໂຕ້ຕໍ່ການໃຊ້ອາວຸດ ເຄມີໂຈມຕີ ທີ່ໄດ້ສັງຫານພົນລະເຮືອນປະມານ 100 ຄົນນັ້ນ ພວມຂົ່ມຂູ່ ຕໍ່ຄວາມສຳ ພັນລະຫວ່າງສະຫະລັດ ກັບຣັດເຊຍ ຊຶ່ງເປັນພັນທະມິດທີ່ແຂງຂັນຂອງລັດຖະບານຊີ ເຣຍທີ່ມີການຖິ້ມໂທດໃສ່ວ່າເປັນຜູ້ຮັບຜິດຊອບຕໍ່ການໂຈມຕີດ້ວຍແກັສພິດນັ້ນ ປະທານາທິບໍດີຣັດເຊຍ ທ່ານ Vladimir Putin ກ່າວໃນເຊົ້າວັນສຸກວານນີ້ວ່າ “ການ ໂຈມຕີນີ້ຈະສ້າງຄວາມເສຍຫາຍຮ້າຍແຮງ ໃຫ້ແກ່ສາຍພົວພັນ ລະຫວ່າງ ສະຫະລັດ ກັບຣັດເຊຍ” ແລະຍັງ “ລະເມີດຕໍ່ກົດໝາຍນາໆຊາດ” ອີກດ້ວຍ ອີງຕາມຖະແຫຼງການ ທີ່ນຳອອກເຜີຍແຜ່ໂດຍວັງເຄຣັມລິນ ເພື່ອເປັນການຕອບໂຕ້ຕໍ່ການໂຈມຕີດັ່ງກ່າວນີ້ ຣັດເຊຍເວົ້າວ່າ ຕົນໄດ້ໂຈະຂໍ້ຕົກລົງ ເພື່ອຫຼີກລ່ຽງບໍ່ໃຫ້ເກີດບັນຫາຂັດແຍ້ງໂດຍຄວາມບັງເອີນລະຫວ່າງເຮືອບິນທະຫານ ຂອງສະຫະລັດແລະຣັດເຊຍທີ່ບິນປະຕິບັດງານຢູ່ໃນເຂດນ່ານຟ້າຂອງຊີເຣຍ ເອກອັກຄະລັດຖະທູດສະຫະລັດ ປະຈຳອົງການສະຫະປະຊາຊາດ ທ່ານນາງ Nikki Haley ກ່າວທີ່ກອງປະຊຸມສຸກເສີນ ຂອງສະພາຄວາມໝັ້ນຄົງ ອົງການສະຫະປະຊາ ຊາດໃນວັນສຸກວານນີ້ວ່າປະທານາທິບໍດີຊີເຣຍທ່ານ Bashar al-Assad ອາດຖືວ່າ ຣັດເຊຍໂງ່ໂດຍປິດບັງເລື່ອງອາວຸດເຄມີບໍ່ໃຫ້ຣັດເຊຍຮູ້ນັ້ນແມ່ນຄຳອະທິບາຍທີ່ອາດ ເປັນໄປໄດ້ ທີ່ຣັດເຊຍ ໄດ້ໃຫ້ການສະໜັບສະໜຸນ ທາງທະຫານ ຕໍ່ອຳນາດ ການປົກ ຄອງຊີເຣຍ ແບບບໍ່ມີການປ່ຽນແປງ ກອງທັບສະຫະລັດ ໄດ້ຍິງລູກສອນໄຟ ຈຳນວນນຶ່ງ ເຂົ້າໄປໃນຊີເຣຍ ຊຶ່ງເປັນການ ໂຈມຕີໂດຍກົງເທື່ອທຳອິດຕໍ່ກຳລັງລັດຖະບານຊີເຣຍ ສະຫະລັດເລີ່ມຍິງໂຈມຕີດ້ວຍລູກສອນໄຟ Tomahawk ຈຳນວນ 59 ລູກ ທີ່ນຳທິດ ທາງໂດຍດາວທຽມໃນເວລາປະມານ 4 ໂມງ 40 ຕອນເຊົ້າຕາມເວລາທ້ອງຖິ່ນໃນຊີ ເຣຍ ຈາກກຳປັ່ນລົບ Rossand ແລະ Porter ທີ່ໄດ້ສົ່ງໄປປະຈຳການ ຢູ່ທີ່ພາກຕາ ເວັນອອກຂອງທະເລ Mediterranean ການຍິງລູກສອນໄຟນີ້ ໄດ້ໃຊ້ເວລາຢູ່ສາມ ຫາສີ່ນາທີ ອີງຕາມຄຳເວົ້າຂອງເຈົ້າໜ້າທີ່ສະຫະລັດ ທຳນຽບຂອງປະທານາທິບໍດີຊີເຣຍ ກ່າວເຖິງການໂຈມຕີໃນຄັ້ງນີ້ ຢູ່ໃນຖະແຫຼງການ ສະບັບນຶ່ງວ່າ ໄຮ້ຄວາມຄຶດແລະຂາດຄວາມຮັບຜິດຊອບ ຖະແຫຼງການຍັງກ່າວຕື່ມ ວ່າ ການໂຈມຕີນີ້ແມ່ນສາຍຕາສັ້ນ ແລະເປັນການສືບຕໍ່ໃນນະໂຍບາຍ ທີ່ບັງຄັບໃຫ້ ຜູ້ຄົນເຊື່ອຟັງ ຂອງສະຫະລັດ ກ່າວກັນວ່າກຳລັງສະຫະລັດ ໄດ້ແນເປົ້າໝາຍໃສ່ສະໜາມບິນ Shayrat ຢູ່ໃນພາກ ຕາເວັນຕົກຂອງຊີເຣຍ ເຈົ້າໜ້າທີ່ ກອງທັບເຮືອ ຂອງສະຫະລັດ ກ່າວຕໍ່ວີໂອເອ ວ່າ ສະໜາມບິນນີ້ ເປັນເປົ້າໝາຍເພາະວ່າ ເປັນບ່ອນທີ່ມີຄວາມເປັນໄປໄດ້ສູງ ໃນການ ໃຊ້ໂຈມຕີ ດ້ວຍອາວຸດເຄມີ ຕໍ່ເມືອງທີ່ໝັ້ນ ຂອງພວກຕໍ່ຕ້ານລັດຖະບານ ໃນວັນອັງ ຄານມາທີ່ຜ່ານມາ